*APSTIPRINĀTS:*

*ar iepirkuma komisijas 2020.gada 22.oktobra*

*sēdes protokolu Nr.15*

**VAS “Latvijas dzelzceļš”**

**Atklātā konkursa**

**„Dzelzceļa pasažieru infrastruktūras modernizācija: būvniecība”**

**(iepirkuma identifikācijas Nr.** **LDZ 2020/5-IB)**

**SKAIDROJUMS Nr.35**

|  |  |  |
| --- | --- | --- |
| **Nr.p.k.** | ***Jautājumi*** | ***Atbildes*** |
| **1.** | Atbilstoši VAS “Latvijas dzelzceļš” izsludinātā atklāta konkursa „Dzelzceļa pasažieru infrastruktūras modernizācija: būvniecība” (iepirkuma identifikācijas Nr. LDZ 2020/5-IB) nolikuma (turpmāk - Nolikums) 12.2.punktam vēlāmies pieprasīt papildus informāciju par Nolikuma prasībām.  Atbilstoši Nolikuma prasībām, pretendenta kvalifikācijas apliecināšanai ir jāiesniedz dažāda veida dokumenti, piemēram, apliecība par reģistrāciju komercreģistrā (attiecībā uz ārvalsts uzņēmumu), akti par objektu nodošanu ekspluatācijā, atsauksmes, finanšu pārskati, kas apliecina izpildīto darbu vērtību, piesaistīto speciālistu diplomi, sertifikāti, CV. Turklāt, atbilstoši Nolikuma 4.1.punkta prasībai piedāvājumi jāiesniedz ārpus pircēja profila, t.i., papīra formātā iesniedzot tos Pasūtītāja kancelejā, kas nozīme, ka visu augstāk norādīto dokumentu kopijām vai oriģināliem jābūt apliecinātiem vai parakstītiem rakstiskā formā.  Ņemot vērā, ka pretendents kvalifikācija apliecināšanai var balstīties uz ārvalstu uzņēmuma vai speciālistu spējām, kā arī ņemot vērā COVID-19 pandēmijas izplatību pasaulē, kas ievērojami apgrūtina klātienes saziņu, tajā skaitā nepieciešamo dokumentu saņemšanu no pretendenta ārvalstu partneriem, **lūdzam apliecināt, ka :**  par atbilstošu nolikuma prasībām tiks uzskatītas dokumentu kopijas, kuru pareizību ir apliecinājis pretendenta pārstāvis un kas pierāda ārvalsts uzņēmuma, uz kura spējam pretendents balstās, kvalifikāciju (akti par objektu nodošanu ekspluatācijā, atsauksmes, finanšu pārskati) un ārvalstu uzņēmumu darbinieku kvalifikāciju (diplomi, sertifikāti un CV). | Saskaņa ar Nolikuma 5.1.punkta noteikto dokumentiem ir jābūt noformētiem atbilstoši Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.  Vēršam uzmanību uz to, ka attiecībā uz nolikuma 6.2.punktā noteikto izslēgšanas noteikumu neattiecinamību iesniedzamajiem dokumentiem izslēgšanas noteikumu neattiecināmības pierādīšanai ārvalstīs reģistrētai vai pastāvīgi dzīvojošai personai ir veikti grozījumi (skat. Nolikuma grozījumi Nr.1). |
| **2.** | Ja atbilde uz 1.punktu ir negatīva, lūdzam apliecināt, ka ir pieļaujama augstāk norādīto dokumentu kopiju pareizības apliecināšana vai dokumentu parakstīšana no ārvalsts uzņēmuma puses, izmantojot elektronisko parakstu. Vienlaicīgi **lūdzam apliecināt**, ka ārvalstu uzņēmuma pārstāvis ar elektronisku parakstu var apliecināt savu speciālistu diplomu, sertifikātu un CV kopiju pareizību. Tāpat **lūdzam norādīt** prasības (ja tādas pastāv) dokumentu kopiju apliecināšanai un dokumentu parakstīšanai elektroniski. | Skat. šī Skaidrojuma 1.punktu. |
| **3.** | Atbilstoši Nolikuma 2.pielikuma 1.punktā norādītajam- “pretendentam (prasību var izpildīt viens no personu apvienības vai personālsabiedrības dalībniekiem) ir jābūt pieredzei projektos, kas ir pabeigti pēdējo 8 (astoņu) gadu laikā līdz piedāvājuma iesniegšanas dienai (no 2013.gada līdz piedāvājuma iesniegšanas dienai), kurā pretendents vai piegādātāju apvienības/personālsabiedrības dalībnieki (ja pretendents ir piegādātāju apvienība vai personālsabiedrība) bija ģenerāluzņēmējs vai piegādātāju apvienības dalībnieks, vai norādītā persona, uz kuras iespējām balstās”.  Saskaņā ar Sabiedrisko pakalpojumu sniedzēju iepirkumu likuma 52.panta ceturto daļu, ja tas ir nepieciešams konkrētā iepirkuma līguma izpildei, piegādātājs var balstīties uz citu uzņēmēju iespējām neatkarīgi no savstarpējo attiecību tiesiskā rakstura. Šādā gadījumā piegādātājs pierāda sabiedrisko pakalpojumu sniedzējam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai sabiedrisko pakalpojumu sniedzēja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.  Ņemot vērā norādīto, **lūdzam apliecināt**, ka:   * 1. Nolikuma 2.pielikuma 1.1.-1.5.punktos norādītas pieredzes apliecināšanai pretendents var balstīties uz citu uzņēmēju spējām.   2. Nolikuma 2.pielikuma 1.1.-1.5.punktos norādītas pieredzes apliecināšanai Pretendents var balstīties uz tāda apakšuzņēmēja pieredzi, kurš ir izpildījis kvalifikācijas prasībās norādītos darbus kā pasūtītāja nolīgta ģenerāluzņēmēja apakšuzņēmums. | 3.1. Skaidrojam, ka Nolikuma 2.pielikuma 1.1.-1.5.punktos norādītas pieredzes apliecināšanai pretendents var balstīties uz citu uzņēmēju spējām.  3.2. Skaidrojam, ka Nolikuma 2.pielikuma 1.punkta izpratnē, Nolikuma 2.pielikuma 1.1.-1.5.punktos norādītās pieredzes apliecināšanai Pretendents var balstīties uz cita uzņēmēja iespējām neatkarīgi no savstarpējo attiecību tiesiskā rakstura, kurš pilnībā veicis norādītos darbus prasībā norādītajā apjomā. |